laion/Wikipedia-Exotic huggingface dataset:
ইয়াউন্দে স্টেডিয়াম বিপর্যয়

২৪ জানুয়ারি ২০২২-এ বহু মানুষের সমাগম ঘটেছিল ক্যামেরুনের ইয়াউন্দেতে অবস্থিত ওলেম্বে স্টেডিয়ামে নিজের দেশ ক্যামেরুন ও কোমোরসের মধ্যে খেলা দেখতে, যা ২০২১ আফ্রিকা কাপ অব নেশন্সের অন্যতম গুরুত্বপূর্ণ ম্যাচ ছিল। তবে বহু মানুষ ছত্রভঙ্গ হয়ে যাবার কারণে ৮ জনের মৃত্যু হয় ও ৩৮ জন আহত হন। ২০২১ আফ্রিকা কাপ অব নেশন্সের ১৬ দলের পর্বের ৪ নম্বর খেলায় ক্যামেরুন ও কোমোরস মুখোমুখি হয়। ২৪ জানুয়ারি নির্দিষ্ট সূচি মেনে রাত ৮টায় (স্থানীয় সময় অনুযায়ী) খেলা শুরু হয়। তখন ক্যামেরুন ফুটবল দলের সমর্থকরা হঠাৎই ছত্রভঙ্গ হয়ে পরে। রক্ষাকর্মীরা সেই জনতাকে বাইরের গেটের দিকে নিয়ে যায়, কিন্তু গেটটি আটকানো ছিল। পরে যখন খোলা হয়, সেই জনতার ঢল রাস্তায় নেমে পরে ও ধস্তাধস্তিতে কমপক্ষে ৮ জন পদপিষ্ট হয়ে মারা যান। ৩৮ জনকে আশঙ্কাজনক অবস্থায় উদ্ধার করা হয়। পরবর্তী যে কোয়ার্টার-ফাইনাল ম্যাচটি ওলেম্বে স্টেডিয়াম আয়োজন করত, তা সরিয়ে নিয়ে আহমদু আহিজো স্টেডিয়ামে রাখা হয়। Kouam, Joel; McCluskey, Mitchell; Klosok, Aleks (২৪ জানুয়ারি ২০২২)। "AFCON: Report into deadly stadium crush will focus on who closed gate that led to loss of lives"। CNN। সংগ্রহের তারিখ ২৫ জানুয়ারি ২০২২।  "Afcon 2021: Quarter-final at Olembe Stadium to be moved after fatal crush"। BBC Sport। ২৬ জানুয়ারি ২০২২। সংগ্রহের তারিখ ২৬ জানুয়ারি ২০২২।  Wilson, Jonathan; Ames, Nick (২৫ জানুয়ারি ২০২২)। "'Why did people have to die?': Cameroon mourns after stadium tragedy"। The Guardian (ইংরেজি ভাষায়)। সংগ্রহের তারিখ ২৫ জানুয়ারি ২০২২।
আবুল হাসান আলী হাসানী নদভীর গ্রন্থপঞ্জি

"আবুল হাসান আলী হাসানী নদভীর গ্রন্থপঞ্জি" নামের এই তালিকায় বিংশ শতাব্দীর ভারতীয় ইসলামি চিন্তাবিদ, বুদ্ধিজীবী, সাহিত্যিক, ঐতিহাসিক, বাগ্মী ও দার্শনিক আবুল হাসান আলী হাসানী নদভীর রচিত গ্রন্থসমূহ অন্তর্ভুক্ত করা হয়েছে। ১৬ বছর বয়সে মিশরের আল মানারে তার প্রথম লেখা প্রকাশিত হয়। তার প্রথম পূর্ণাঙ্গ গ্রন্থ সীরাতে সৈয়দ আহমদ শহীদ। আরবি ও উর্দুতে তার রচনার সংখ্যা ৫ শতাধিক। তার দুটি বিখ্যাত রচনা মুসলমানদের পতনে বিশ্ব কী হারালো? ও সংগ্রামী সাধকদের ইতিহাস। নবীয়ে রহমতকে তিনি তার সর্বাধিক প্রিয় গ্রন্থ হিসেবে উল্লেখ করেন। শেষ বয়সে তিনি ৭ খণ্ডে কারওয়ানে যিন্দেগী নামে আত্মজীবনী প্রকাশ করেন। আবুল হাসান আলী হাসানী নদভী সম্পর্কিত নিবন্ধসমূহ বাগদাদে ফিলিস্তিন মুক্তিসংস্থা'র কেন্দ্রিয় অফিসে প্রদত্ত একটি বক্তৃতা। পরবর্তীতে এটি إلى الإسلام من جديد গ্রন্থে সংযোজিত হয়। রাবেতায়ে আলমে ইসলামির প্রতিষ্ঠা সম্মেলনে পঠিত প্রবন্ধ। ১৯৫০ সালে জেদ্দাস্থ সৌদি রেডিওতে উপস্থাপিত দুটি কথিকা, পরে মিসর থেকে ১৯৫২ সালে পুস্তিকাকারেও তা প্রকাশিত হয় পরে أحاديث صريحة مع إخواننا العرب المسلمين কিতাবের সাথে সংযুক্ত করা হয়েছে তার পিতার লিখিত الثقافة الاسلامية في الهند গ্রন্থের ভূমিকা মদিনায় প্রদত্ত একটি বক্তৃতা এটি মূলত কাসাসুন নাবিয়্যিনের পঞ্চম খণ্ড রবিউল হক, মুহাম্মাদ (২ ডিসেম্বর ২০২০)। "মুসলিম উম্মাহর দরদী দাঈ সাইয়্যিদ আবুল হাসান আলী নদভী"। যুগান্তর। সংগ্রহের তারিখ ১৩ জুলাই ২০২১।  আল-কারযাভী, ইউসূফ (২০০১)। আশ শায়খ আবুল হাসান আলী নদভী : কামা আরাফাতুহু [আবুল হাসান আলী নদভী : এমন ছিলেন তিনি]। নদভী, ইয়াহইয়া ইউসুফ কর্তৃক অনূদিত। দামেস্ক; ঢাকা: দারুল কলম; মাকতাবাতুল আজহার। পৃষ্ঠা ২৩১–২৮৩। ওসিএলসি 48048069।  মুহাম্মদ সালমান, মাওলানা (২০০২)। আল্লামা সৈয়দ আবুল হাসান আলী নদভী রহ. জীবন ও কর্ম। মিরপুর, ঢাকা: আল ইরফান পাবলিকেশন্স। পৃষ্ঠা ৩৩–৩৫০।  নদভী, মুহসিন উসমান (২০০২)। মুতালায়ে তাসানিফাত মুফাক্কিরে ইসলাম আবুল হাসান আলী নদভী [আবুল হাসান আলী নদভীর রচনাবলির গবেষণা] (উর্দু ভাষায়)। ভারত: আরশি পাবলিকেশন্স।  আবদুল গফফার, প্রফেসর (২০০৪)। উর্দু ভাষা ও সাহিত্যে আবুল হাসান আলী নদভীর অবদান (গবেষণাপত্র) (উর্দু ভাষায়)। পিএইচডি অভিসন্দর্ভ। ভারত: উর্দু বিভাগ, শ্রী সংকরাচার্য সংস্কৃতি বিশ্ববিদ্যালয়। ওসিএলসি 1015275663।
কিউ এ বি এম রহমান

কিউ এ বি এম রহমান বাংলাদেশী প্রাক্তন সরকারি কর্মকর্তা যিনি মুক্তিযোদ্ধা ছিলেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের প্রথমে পরিচালক ও পরে মহাপরিচালক হিসেবে দায়িত্ব পালন করেন। তিনি বাংলাদেশ শিপিং কর্পোরেশনের প্রথম চেয়ারম্যান ও এমডি হিসেবে দায়িত্ব পালন করেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২২ সালে একুশে পদক প্রদান করে। কিউ এ বি এম রহমান এইচএমএস কনওয়েতে প্রাক-সমুদ্র প্রশিক্ষণ শেষে ক্যাডেট হিসাবে তৎকালীন ব্রিটিশ-ইন্ডিয়া শিপিংয়ে যোগদান করেন। মাস্টার মেরিনার সার্টিফিকেট পাওয়ার পর মোহাম্মদী শিপিং কোম্পানির আল-আহমাদির কমান্ডে তৎকালীন পাকিস্তানে ফিরে আসেন। এরপর তিনি ইপিএসসির মেরিন সুপারিনটেনডেন্ট হিসাবে যোগদান করেন। পরে তিনি আইডব্লিওটিএর সচিব ও পরিকল্পনা পরিচালক হিসেবে দায়িত্ব পালন করেন। মুজিবনগর সরকারে যোগদানের জন্য তিনি ১৯৭১ সালের শুরুতে ভারতে যান। বাংলাদেশের স্বাধীনতার পর তিনি বেশ কিছু গুরুত্বপূর্ণ দায়িত্ব পালন করেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের প্রথমে পরিচালক ও পরে মহাপরিচালক হিসেবে দায়িত্ব পালন করেন। তার উদ্যোগেই ৫ মার্চ ১৯৭২ সালে বাংলাদেশ শিপিং কর্পোরেশন গঠন হয় এবং তিনি বাংলাদেশ শিপিং কর্পোরেশনের প্রথম চেয়ারম্যান ও এমডি হিসেবে দায়িত্ব পালন করেন। কিছু সময়ের জন্য তিনি ঘনিষ্ঠ কিছু সহযোগীদের সাথে জাহাজ-চার্টারিং ব্যবসা পরিচালনা করেন। ১৮ ডিসেম্বর ১৯৭১ সালে কলকাতা থেকে বাংলাদেশের প্রবাসী সরকারের প্রতিনিধি হিসেবে আটজন শীর্ষ কর্মকর্তাকে ঢাকায় পাঠানো হয়। ওই দলে ছিলেন কিউ এ বি এম রহমান। তাদের লক্ষ্য ছিল গুরুত্বপূর্ণ স্থাপনাতে সরকারের নিয়ন্ত্রণ প্রতিষ্ঠা। সেটা ছিল মুক্ত বাংলাদেশ সরকারের প্রথম বেসামরিক প্রশাসন। ভারপ্রাপ্ত রাষ্ট্রপতি সৈয়দ নজরুল ইসলামের প্রতিনিধিত্ব করছিলেন আবুল ফাতেহ। ছিলেন মন্ত্রিপরিষদ সেক্রেটারি রুহুল কুদ্দুস, পুলিশের প্রথম মহাপরিদর্শক আবদুল খালেক, সংস্থাপন সচিব এম নুরুল কাদের, তথ্য ও সম্প্রচার সচিব আনোয়ারুল হক খান, অর্থ সচিব কে এ জামান এবং বেসামরিক বিমান পরিবহনের পরিচালক উইং কমান্ডার মির্জা। একুশে পদক -২০২২ নটিক্যাল ইনস্টিটিউট ক্রেস্ট "Heritage to Horizon" (পিডিএফ)। বাংলাদেশ মেরিন একাডেমী। সংগ্রহের তারিখ ৮ ফেব্রুয়ারি ২০২২।  "২০২২ সালের একুশে পদক পাচ্ছেন ২৪ বিশিষ্ট নাগরিক"। দৈনিক প্রথম আলো। ৩ ফেব্রুয়ারি ২০২২। সংগ্রহের তারিখ ৪ ফেব্রুয়ারি ২০২২।  "একুশে পদক পেলেন ৭ গুণী সংস্কৃতিজন"। দৈনিক কালের কণ্ঠ। ৩ ফেব্রুয়ারি ২০২২। সংগ্রহের তারিখ ৪ ফেব্রুয়ারি ২০২২।  ঢাকা, সায়েদুল ইসলাম (২৭ ডিসেম্বর ২০২১)। "মুক্তিযুদ্ধ: পাকিস্তানি বাহিনীর পরাজয়ের পরবর্তী আটদিন যেভাবে চলেছে বাংলাদেশ"। বিবিসি বাংলা। ৬ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২২।  জ্যেষ্ঠ প্রতিবেদক, শহীদুল ইসলাম (১৮ ডিসেম্বর ২০২০)। "১৮ ডিসেম্বর ১৯৭১: মুক্ত ঢাকায় এল সরকারের অগ্রবর্তী দল"। বিডিনিউজ টোয়েন্টিফোর ডটকম। ৬ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০২২।
ইকবাল আহমেদ (সঙ্গীতশিল্পী)

ইকবাল আহমেদ একজন বাংলাদেশী সঙ্গীতশিল্পী যিনি‌ সংগীতে গুরুত্বপূর্ণ অবদান রাখার জন্য ২০২২ সালে একুশে পদক লাভ করেন। একুশে পদক -২০২২ "২০২২ সালের একুশে পদক পাচ্ছেন ২৪ বিশিষ্ট নাগরিক"। দৈনিক প্রথম আলো। ৩ ফেব্রুয়ারি ২০২২। সংগ্রহের তারিখ ৪ ফেব্রুয়ারি ২০২২।  "একুশে পদক পেলেন ৭ গুণী সংস্কৃতিজন"। দৈনিক কালের কণ্ঠ। ৩ ফেব্রুয়ারি ২০২২। সংগ্রহের তারিখ ৪ ফেব্রুয়ারি ২০২২।
ইকবাল আহমেদ (দ্ব্যর্থতা নিরসন)

ইকবাল আহমেদ বলতে বোঝাতে পারে: ইকবাল আহমেদ (উদ্যোক্তা) –ব্রিটিশ সিলেটি উদ্যোক্তা। ইকবাল আহমেদ (রাজনীতিবিদ) –ভারতীয় রাজনীতিবিদ। ইকবাল আহমেদ (সঙ্গীতশিল্পী) –একুশে পদক লাভকারী বাংলাদেশী সঙ্গীতশিল্পী। ইকবাল (দ্ব্যর্থতা নিরসন) –উইকিপিডিয়া দ্ব্যর্থতা নিরসন পাতা। ইকবাল উদ্দীন আহমেদ চৌধুরী –বাংলাদেশি সাবেক সরকারি কর্মকর্তা। আহমেদ ইকবাল হায়দার – বাংলাদেশী নাট্য নির্দেশক। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বেনজিন

বেনজিন এক প্রকার জৈব যৌগ, যার আণবিক সংকেত C6H6। কখনো কখনো এর সংক্ষিপ্ত Ph-H রূপে লেখা হয়। এর ভিত্তি হিসেবে থাকে ৬টি কার্বন পরমাণুর একটি বলয়। এর প্রতিটি কার্বনের  সাথে ১টি করে হাইড্রোজেন থাকে। প্রতিটি বেনজিন অণুতে শুধু হাইড্রোজেন ও কার্বন থাকে। এই কারণে একে হাইড্রোকার্বন হিসেবে বিবেচনা করা হয়। বেনজিন বর্ণহীন, উচ্চদাহ্য, মিষ্টি গন্ধযুক্ত এবং উচ্চ গলনাঙ্কের তরল পদার্থ। ঔষধ, প্লাস্টিক, কৃত্রিম রাবার ও রঞ্জক প্রস্তুত করতে বেনজিন একটি বাণিজ্যিক দ্রাবক হিসাবে ব্যবহৃত হয়। বেনজিন কম গলনাঙ্ক বিশিষ্ট কঠিন পদার্থ অথবা তরল। আণবিক ভর বৃদ্ধির সাথে তরলের স্ফুটনাঙ্ক বৃদ্ধি পায়। বেনজিনে ইলেকট্রফিলিক সংযোজন বিক্রিয়া ঘটে। বেনজিনে বহু-প্রতিস্থাপন বিক্রিয়া ঘটে। বেনজিন বলয়ে প্রতিস্থাপক দুই প্রকার হতে পারে। যথা: অর্থো-প্যারা নির্দেশক গ্রুপ মেটা নির্দেশক গ্রপ বেনজিনের রেজোন্যান্স বা অনুরণন ধর্ম আছে। এবং এটি হাকেল তত্ত্ব মেনে চলে। (4n+2) নিয়ম। David R. Lide, ed.। ""Physical Constants of Organic Compounds", in CRC Handbook of Chemistry and Physics, Internet Version 2005, <http://www.hbcpnetbase.com>"। CRC Press। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) কবীর, গাজী মো. আহসানুল এবং ইসলাম, মো. রবিউল ২০১৯. রসায়ন দ্বিতীয় পত্র: একাদশ ও দ্বাদশ শ্রেণি. (পঞ্চম সংস্করণ). অ্যাবাকাস পাবলিকেশন্স, ঢাকা. আইএসবিএন ৯৭৮-৯৮৪-৩৩-৭৬৭৬-৩ "Ortho, Para Directing Group"। Chemistry LibreTexts (ইংরেজি ভাষায়)। ২০১৫-১১-২৭। সংগ্রহের তারিখ ২০২২-০৪-২৯।  "17.5: Aromaticity and Huckel's Rule"। Chemistry LibreTexts (ইংরেজি ভাষায়)। ২০১৬-০২-১৯। সংগ্রহের তারিখ ২০২২-০৪-২৯।  উইকিমিডিয়া কমন্সে বেনজিন সংক্রান্ত মিডিয়া রয়েছে। উইকিঅভিধানে বেনজিন শব্দটি খুঁজুন। International Chemical Safety Card 0015 USEPA Summary of Benzene Toxicity NIOSH Pocket Guide to Chemical Hazards Dept. of Health and Human Services: TR-289: Toxicology and Carcinogenesis Studies of Benzene Video Podcast of Sir John Cadogan giving a lecture on Benzene since Faraday, in 1991 Substance profile U.S. National Library of Medicine: ChemIDplus - Benzene NLM Hazardous Substances Databank – Benzene
টি. টি. ভি. ধিনাকরণ

টি. টি. ভি. ধিনাকরণ (জন্ম ১৩ ডিসেম্বর ১৯৬৩) একজন ভারতীয় রাজনীতিবিদ এবং আম্মা মাক্কাল মুন্নীত্রা কাজাগামের সাধারণ সম্পাদক। অতীতে তিনি সর্ব ভারতীয় আন্না দ্রাবিড় মুন্নেত্রা কাঝাগাম পার্টির কোষাধ্যক্ষ ছিলেন এবং রাজ্যসভা ও লোকসভার সদস্য হিসেবে দায়িত্ব পালন করেছেন। ২০১৭ সালের আগস্টে তাকে এআইএডিএমকে থেকে বহিষ্কার করা হয়। তিনি ডঃ রাধাকৃষ্ণণ নগর আসন থেকে ১৫তম তামিলনাড়ু বিধানসভার সদস্য হিসাবেও দায়িত্ব পালন করেন (২০১৭-২০২১)। তিনি ২০১৭ সালের ডিসেম্বরে বহুল প্রতীক্ষিত আর কে নগর উপ-নির্বাচনে জয়লাভ করেন। ২০১৮ সালের ১৫ মার্চ ধিনাকরণ আম্মা মাক্কাল মুন্নেত্রা কাজাগাম নামে তার নিজের রাজনৈতিক দল প্রতিষ্ঠা করেন। "Sasikala to be expelled from AIADMK, OPS settles for deputy CM"। দ্য নিউজ মিনিট। ২১ আগস্ট ২০১৭। সংগ্রহের তারিখ ১ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) NARASIMHAN, T. E. (২৮ আগস্ট ২০১৭)। "Ruling AIADMK expels Sasikala & Dhinakaran, plans to retrieve Jaya TV"। বিজনেস স্টান্ডার্ড ভারত। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dhinakaran wins RK Nagar bypoll, creates history in Tamil Nadu"। টাইমস অফ ইন্ডিয়া। ২৪ ডিসেম্বর ২০১৭। সংগ্রহের তারিখ ২৪ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জ্যওলি

জ্যওলি হল মধ্য আইভরি কোস্টের গুরো জনগণের (যারা গুরো ভাষায় কথা বলে) একটি ঐতিহ্যবাহী নৃত্য। নৃত্যে ব্যবহৃত জ্যওলি মুখোশটি ১৯৫০-এর দশকে তৈরি করা হয়েছিল, যা "Djela Lou Zaouli" (যার অর্থ "জ্যওলি জেলার কন্যা") নামে একটি মেয়ের দ্বারা অনুপ্রাণিত হয়েছিল। চরিত্রগত মুখোশের উৎস সম্পর্কে গল্পগুলি বৈচিত্র্যময় এবং প্রতিটি মুখোশের নিজস্ব প্রতীকী ইতিহাস থাকতে পারে। এটি ২০১৭ সালে ইউনেস্কো কর্তৃক মানবতার অধরা সাংস্কৃতিক ঐতিহ্যের তালিকায় অন্তর্ভুক্ত করা হয়েছে। প্রতিটি গুরো গাঁয়ের স্থানীয় জ্যওলি নর্তক থাকে যারা অন্ত্যেষ্টিক্রিয়া এবং উদযাপনের সময় নৃত্য করেন। নৃত্যটি গাঁয়ের উৎপাদনশীলতা বৃদ্ধি করে বলে বিশ্বাস করে এবং এটিকে গুরো সম্প্রদায়ের জন্য এবং সমগ্র দেশে সম্প্রসারণের মাধ্যমে একতার হাতিয়ার হিসেবে দেখা হয়। "Zaouli de Manfla: The Zaouli dance of the Ivory Coast, West Africa - The Kid Should See This"। thekidshouldseethis.com।  "Guro Zaouli Mask of Ivory Coast"। ডিসেম্বর ৮, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২১, ২০১৬।  "Zaouli, popular music and dance of the Guro communities in Côte d'Ivoire"।
কায়সার (সিজার)

কায়সার (আরবি: قيصر) হল সিজার নামের আরবি সংস্করণ এবং এটি আরবে একটি নাম হিসাবে ব্যবহৃত হয়। প্রাচীন রোমান সম্রাট এবং আধুনিক রোমান সাম্রাজ্যের তথা বাইজেন্টাইন সম্রাটদেরকে আরব এবং পারস্যের লোকেরা কায়সার-ই-রুম (রোমের সিজার) নামে ডাকত। ২৯ মে, ১৪৫৩ সালে কনস্টান্টিনোপল তথা আধুনিক ইস্তাম্বুল জয় করার পর সুলতান মেহমেদ আলফাতিহ কায়সার-ই-রোম উপাধি গ্রহণ করেন। তার পরবর্তী অন্যান্য উসমানী খলিফাগণও উক্ত উপাধী ধারণ করেন। Captive Roman emperor[স্থায়ীভাবে অকার্যকর সংযোগ] before the Persian Shahanshah Shapur II.
রুমাল (ধর্মীয় বস্ত্র)

রুমাল (ধর্মীয় বস্ত্র) (পাঞ্জাবি: ਰੁਮਾਲ) হল একটি রুমাল বা ব্যান্ডানার অনুরূপ কাপড়ের টুকরো। যে সব শিখ পুরুষ চুল কেটে ফেলেছেন, তাঁরা এবং অন্যান্য অতিথিরা যখন গুরুদ্বারে প্রবেশ করেন, তখন তাঁরা এটি দিয়ে মাথা ঢাকেন। মাথা ঢেকে রাখা শিখ ধর্মে সম্মানজনক এবং যদি কোন মানুষ পাগড়ি না পরেন, তাহলে গুরুদ্বারে প্রবেশের আগে তাঁকে অবশ্যই রুমাল দিয়ে মাথা ঢাকতে হবে। যে সব শিখ ছেলেরা তাদের চুল কাটেনা, তারা তাদের লম্বা চুল চুড়ো করে বেঁধে তা এই রুমাল দিয়ে ঢেকে রাখে। যে সব শিখ পুরুষরা অ্যাথলেটিক কার্যকলাপে জড়িত থাকেন তাঁরা অনুশীলন এবং প্রতিযোগিতার সময় এই রুমাল পরিধান করেন। এই কাপড়কে "হলুদ স্কার্ফ" হিসাবে বর্ণনা করা হয়; "হলুদ", এই ক্ষেত্রে, উজ্জ্বল হলুদের পরিবর্তে একটি প্রাকৃতিক ক্রিম বা খাকি রঙ বোঝানো হয়। বেশিরভাগ গুরুদ্বারে, প্রায়শই আরও অতিথিদের স্বাগত জানানোর জন্য দরজার বাইরে ঝুড়িতে রুমাল রাখা থাকে। যদি গুরুদ্বার থেকে কোন রুমাল পাওয়া না যায়, তাহলে যে কোন একটি পরিষ্কার এবং সাধারণ রুমাল এই উদ্দেশ্যে ব্যবহার করার জন্য সবচেয়ে উপযুক্ত কাপড়। শিখ ধর্মের প্রেক্ষাপটের বাইরে, উর্দু, হিন্দি, নেপালি এবং বাংলা ভাষায় রুমাল শব্দ দিয়ে বোঝানো হয় হাত মুখ মোছার জন্য ব্যবহার করা কাপড়ের টুকরো। শিখ ধর্মের সাথে এর কোন যোগসূত্র নেই। ভারতে ঠগিরা লুঠের উদ্দেশ্যে শ্বাসরোধ করার জন্য রুমাল ব্যবহার করত। রুমালের এক প্রান্তে একটি মুদ্রা গিঁট দিয়ে বাঁধা হত, তারপর সেটি দুলিয়ে শিকারের দিকে ছুঁড়ে দেওয়া হত। সেটি শিকারের গলায় জড়িয়ে যেত। এরপর তাকে শ্বাসরোধ করে হত্যা করা হত। ১৯৭০ এর দশকের টেলিভিশন সিরিজ ড্যাড'স আর্মির "উই নো আওয়ার ওনিয়নস" পর্বে, কর্পোরাল জোন্স এমন একটি রুমাল দিয়ে ক্যাপ্টেন রামসেকে শ্বাসরোধ করার চেষ্টা করেছিল। "Rumāl"। ২ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২২।  Richard James Popplewell (১৯৯৫)। Intelligence and imperial defence: British intelligence and the defence of the Indian Empire, 1904-1924। Frank Cass। পৃষ্ঠা 11। আইএসবিএন 978-0-7146-4580-3। সংগ্রহের তারিখ ১৬ এপ্রিল ২০১১।  Lois H. Gresh; Robert Weinberg (৪ এপ্রিল ২০০৮)। Why Did It Have To Be Snakes: From Science to the Supernatural, The Many Mysteries of Indiana Jones। John Wiley and Sons। পৃষ্ঠা 104–107। আইএসবিএন 978-0-470-22556-1। সংগ্রহের তারিখ ১৬ এপ্রিল ২০১১।
প্রকৃত স্বরগ্রাম

পশ্চিমা সঙ্গীততত্ত্বে প্রকৃত স্বরগ্রাম বা প্রকৃত স্বরসপ্তক এমন যেকোনও সপ্তস্বরী স্বরগ্রামকে (heptatonic scale) বোঝায়, যেগুলিতে প্রতিটি অষ্টকে পাঁচটি পূর্ণধাপ (whole step) বা পূর্ণস্বর (whole tones) ও দুইটি অর্ধধাপ (half step) বা অর্ধস্বর (semitone) থাকে, যেখানে অর্ধধাপ দুইটি স্বরগ্রামে তাদের অবস্থান অনুযায়ী একে অপরের থেকে হয় দুইটি বা তিনটি পূর্ণ ধাপ দ্বারা পৃথক থাকে। এই বিন্যাসটির ফলে এটি নিশ্চিত হয় যে এক অষ্টকের চেয়ে বেশি বিস্তৃত একটি প্রকৃত স্বরগ্রামে সব অর্ধধাপগুলি একে অপরের থেকে সর্বোচ্চ পরিমাণে পৃথক থাকে (অর্থাৎ একে অপরের থেকে ন্যূনতম দুইটি পূর্ণ ধাপ দ্বারা পৃথক থাকে)। প্রকৃত স্বরগ্রামকে শুদ্ধ স্বরগ্রাম বা শুদ্ধ স্বরসপ্তক-ও বলা হতে পারে। ইংরেজিতে প্রকৃত স্বরগ্রামকে "ডায়াটনিক স্কেল" (Diatonic scale) বলা হয়। "ডায়াটনিক" কথাটি প্রাচীন গ্রিক সঙ্গীতের তিনটি প্রধান প্রকারের একটি প্রকারভেদ থেকে এসেছে, যার নাম ছিল ডায়াটনিক প্রকারভেদ (diatonic genus)। সঙ্গীতের সেট তত্ত্বের আলোচনায় অ্যালেন ফর্টে প্রকৃত স্বরগ্রামগুলিকে ৭-৩৫ সেট রূপ হিসেবে শ্রেণীবদ্ধ করেছেন। যেকোনও প্রকৃত স্বরগ্রামের সাতটি স্বর বা তীক্ষ্মতাকে ছয়টি নিখুঁত পঞ্চমীর একটি শৃঙ্খল ব্যবহার করে পাওয়া সম্ভব। যেমন প্রধান সি স্বরগ্রামের সাতটি স্বাভাবিক স্বরশ্রেণী "এফ" স্বর থেকে শুরু করে নিখুঁত পঞ্চমী ব্যবধি ব্যবহার করে পাওয়া সম্ভব:F–C–G–D–A–E–B যেকোনও সাতটি স্বাভাবিক স্বরের পরম্পরা (যেমন C–D–E–F–G–A–B) বা এগুলির যেকোনও ধরনের স্থানবিন্যাস (transposition) একটি প্রকৃত স্বরগ্রাম হিসেবে গণ্য হয়। আধুনিক সাঙ্গীতিক চাবিসজ্জাগুলিকে এমনভাবে নকশা করা হয় যাতে সাদা চাবিগুলি একটি প্রকৃত স্বরগ্রাম গঠন করে, যদিও এই প্রকৃত স্বরগ্রামের স্থানবিন্যাসের ক্ষেত্রে এক বা একাধিক কালো চাবির প্রয়োজন হতে পারে। একটি প্রকৃত স্বরগ্রামকে একটি পূর্ণস্বর দ্বারা পৃথকীকৃত দুইটি চতুঃস্বর (Tetrachord) হিসেবেও বর্ণনা করা যেতে পারে। যদিও বিকল্প কিছু সপ্তস্বরী স্বরগ্রাম আছে (যেমন সঙ্গতিবিশিষ্ট অপ্রধান স্বরগ্রাম বা সুরেলা অপ্রধান স্বরগ্রাম) যেগুলিকে কদাচিৎ প্রকৃত স্বরগ্রাম হিসেবে ডাকা হতে পারে, কিন্তু সেগুলিতে অর্ধস্বরগুলির উপরে বর্ণিত সর্বোচ্চ পৃথকীকরণের শর্তটি পূর্ণ হয় না।
রোশনাই তোরণের খোরাক সড়ক

রোশনাই তোরণের খোরাক সড়ক (উর্দু: سڑک خوراک - روشنائی دروازہ‎‎, সড়ক-ই-খোরাক - রোশনাই দরজা) পাকিস্তানের পাঞ্জাব প্রদেশের লাহোরে কেল্লা সড়ক ও ওয়ার্ল্ড সিটির রোশনাই তোরণের মাঝখানে অবস্থিত একটি ফুড স্ট্রিট। লাহোরি রন্ধনপ্রণালী এবং বাদশাহী মসজিদ দেখার সুযোগ করে দেওয়ার উদ্দেশ্যে রাস্তাটি ২০১২ সালে পর্যটন আকর্ষণ হিসাবে পুনর্গঠিত এবং খুলে দেওয়া হয়েছিল। ২১ জানুয়ারী ২০১২ তারিখে হামজা শাহবাজ শরীফ গোয়ালমন্ডি খোরাক সড়কটির বিকল্প চালু করার জন্য রাস্তাটি উদ্বোধন করেন। ২০১৩ সালে, ওয়ার্ল্ড সিটি লাহোর কর্তৃপক্ষ জেলা সরকারের কাছ থেকে এই ফুড স্ট্রিটের দায়িত্ব নেয় এবং বেসরকারি খাতের সহযোগিতায় এটাকে বড় রূপ প্রদান করে। রোশনাই তোরণের খোরাক সড়ক ঐতিহ্যবাহী লাহোরি খাবার ও মুঘল যুগের বাদশাহী মসজিদের অত্যাশ্চর্যীয় দৃশ্যের জন্য বিখ্যাত। রাস্তাটি যে ভবনের উপর ভিত্তি করে তৈরি তা মুঘল সাম্রাজ্য এবং ব্রিটিশ শাসনামলে নির্মিত হয়েছিল। খোরাক সড়ক শাহী কেল্লার রেস্টুরেন্ট রাতের বেলায় সড়কটি গোয়ালমন্ডি খোরাক সড়ক রেস্তোরাঁ জেলা ও রাস্তার তালিকা "Lahori food in a surreal setting — Fort Road Food Street"। সংগ্রহের তারিখ ২০১৬-০৬-২১।  Habib, Yasir (২০ নভেম্বর ২০১১)। "What is Lahore with a food street!"। Pakistan Today। সংগ্রহের তারিখ ২৪ সেপ্টেম্বর ২০১২।  "Inauguration of Food Street"। Pakistan Today (News)। জানুয়ারি ২১, ২০১২। সংগ্রহের তারিখ জানুয়ারি ২২, ২০১২।  "New Food Street opened in Lahore"। The News। জানুয়ারি ২১, ২০১২। সংগ্রহের তারিখ জানুয়ারি ২২, ২০১২।  "Newlook street | Shehr | thenews.com.pk"। www.thenews.com.pk (ইংরেজি ভাষায়)। সংগ্রহের তারিখ ২০২১-০৪-০৭।  "Lahori food in a surreal setting — Fort Road Food Street | Pakistan Today"। archive.pakistantoday.com.pk। ২০২২-০১-২০ তারিখে মূল থেকে আর্কাইভ করা। সংগ্রহের তারিখ ২০২১-০৪-০৫।  Ullah, Rafi (২০২০-১২-০৩)। "Fort Road Food Street of Lahore- An architectural Marvel from Pakistan -"। Architectural times (ইংরেজি ভাষায়)। সংগ্রহের তারিখ ২০২১-০৪-০৫।  "Ramazan offerings: Low turnout of customers at Fort Road Food Street"। The Express Tribune (ইংরেজি ভাষায়)। ২৪ জুলাই ২০১২।  "Plans: Punjabi music at Food Street soon"। Express Tribune (ইংরেজি ভাষায়)। ৬ অক্টোবর ২০১২।  প্রবেশদ্বার:  সড়ক খাদ্য পাকিস্তান
গোয়ালমন্ডি খোরাক সড়ক

গোয়ালমন্ডি খোরাক সড়ক (উর্দু: سڑک خوراک گوالمنڈی‎‎, সড়ক-ই-খোরাক গোয়ালমন্ডি) হল পাকিস্তানের একটি ফুড স্ট্রিট যা পাঞ্জাব প্রদেশের লাহোরের গোয়ালমন্ডি পাড়ার কাছে অবস্থিত। ঐতিহাসিকভাবে এটি একটি অভিজাত জায়গা ছিল এবং পাকিস্তান সৃষ্টির পর অমৃতসর এবং নিকটবর্তী শহর থেকে লাহোরে চলে আসা অনেক পরিবার গোয়ালমন্ডিতে বসতি স্থাপন করে। কর্মসংস্থানের সুযোগের অভাব তাদের অনেকে নিজ বাড়ির সামনে ছোট দোকান খুলতে শুরু করে। অভিবাসী পরিবারগুলি তাদের সাথে নতুন এবং অনন্য রন্ধনপ্রণালী এবং রন্ধনশৈলী নিয়ে এসেছিল যার ফলে এই রাস্তাটিতে স্ট্রিট ফুডের ভিত্তি স্থাপিত হয় এবং এটি সুস্বাদু খাবারের জন্য সুপরিচিত হয়। লাহোরি রন্ধনশৈলী রোশনাই তোরণের খোরাক সড়ক রেস্তোরাঁ জেলা ও রাস্তার তালিকা "Four famous food streets in Pakistan that are best for Iftar"।  "Gawalmandi: A taste of history - Multimedia - DAWN.COM"।  Umar, Suhail Yusuf | Muhammad (২০১৪-১২-০৯)। "Gawalmandi: A taste of history"। DAWN.COM (ইংরেজি ভাষায়)। সংগ্রহের তারিখ ২০২১-০৪-০৭।  পাকিস্তানি খাবারের জায়গা ফুড স্ট্রিট সম্পর্কিত একটি ইউটিউব ভিডিও ছোট ইউটিউব ভিডিও প্রবেশদ্বার:  সড়ক পাকিস্তান
রিগনাই

রিগনাই হল ত্রিপুরী মহিলাদের ঐতিহ্যশালী একটি পোশাক। ত্রিপুরা হল একটি ঐতিহ্যবাহী ভূমি, সেখানে উত্তরাধিকারসূত্রে প্রাপ্ত উত্তর-পূর্ব ভারতের বিশেষত্বের বিশাল সংগ্রহ রয়েছে। এরই মধ্যে ত্রিপুরা সংস্কৃতি এবং শিল্পকর্মের সমৃদ্ধ ঐতিহ্য নিয়ে রয়েছে। রিসা, রিগনাই এবং রিকুতু ত্রিপুরার ঐতিহ্যবাহী পোশাক। সেগুলি শৈলী এবং বৈশিষ্ট্যে অন্যান্য আঞ্চলিক পোশাকের থেকে একটি স্বতন্ত্র বৈপরীত্য প্রদর্শন করে। ত্রিপুরার সূচনালগ্ন থেকেই বয়ন এবং তাঁতের ব্যাপক ব্যবহার জনগণের জন্য একটি উদযাপন এবং গর্বের বিষয় ছিল। ত্রিপুরার মহিলারা সেগুলি উন্নত করার জন্য হস্তনির্মিত কারুশিল্প, বয়ন এবং পোশাক পরিকল্পনা শুরু করার জন্য নিজেদের নিয়োজিত করছিলেন। এতে তাঁদের নিজস্ব আর্থিক স্বাধীনতাও এসেছিল। এই অঞ্চলে, পোশাক সবসময়ই হস্তশিল্প সংস্কৃতির একটি গুরুত্বপূর্ণ অংশ। কার্তিক ও অগ্রহায়ণ মাসে, যখন ফসল কাটা হয়ে যায়, তখন উপজাতীয় মহিলারা তাদের অবসর সময় কাটায় তাঁতের কাপড় তৈরি করে। আদিবাসী মহিলাদের খুব রঙিন পোশাক হল রিগনাই এবং রিসা। মহিলারা তাদের শরীরের নীচের অংশে রিগনাই পরেন এবং রিসা শরীরের উপরের অংশ ঢেকে রাখার জন্য ব্যবহার করা হয়। রিগনাই এবং রিসা সাধারণত তাঁতে বোনা হয়। তুলা ঝুড়িতে সংগ্রহ করা হয় এবং বিভিন্ন সরঞ্জাম ব্যবহার করে তা থেকে সুতো তৈরি করা হয়। তারা এই সুতোগুলোকে বিভিন্ন রঙে রঞ্জিত করে এবং তাঁতে কাপড় বোনে। রিগনাই হল ত্রিপুরার আদি বাসিন্দা ত্রিপুরী নারীদের ঐতিহ্যবাহী পোশাক। এটি অনেকটাই উত্তর-পূর্ব ভারতীয় রাজ্য আসাম, মণিপুর, মেঘালয়, মিজোরামের অন্যান্য আদিবাসী সম্প্রদায়ের ঐতিহ্যবাহী পোশাকের মতো। রিগনাই হল শরীরের নিম্নাঙ্গের পোশাক। এটি কোমরের চারপাশে আবৃত করে পরা হয়। এটি একটি ঘুরিয়ে পরা স্কার্টের মত। কখনও কখনও এটি "রিসা"র সঙ্গে পরা হয় যেটি উর্দ্ধাঙ্গের পোশাক। এটি ত্রিপুরার প্রতিটি ত্রিপুরী মহিলা পরিধান করেন। একই ধরনের রিগনাই মণিপুরী মহিলারাও পরেন। এটির একটি উল্লেখযোগ্য সাংস্কৃতিক গুরুত্ব আছে। ত্রিপুরার প্রতিটি গোষ্ঠীর রিগনাইয়ের নিজস্ব নকশা এবং নিদর্শন রয়েছে। রিগনাই পরিহিত মহিলাকে দেখে তাঁর গোষ্ঠী সনাক্ত করা যেতে পারে। যদিও সময়ের সাথে সাথে, বিভিন্ন গোষ্ঠীর মানুষের সংমিশ্রণ হওয়ার ফলে পোশাকের নকশার নিদর্শনগুলিরও সংমিশ্রণ দেখা গেছে। সবচেয়ে উল্লেখযোগ্য রিগনাইকে বলা হয় "চামথ্বি বার"। এটি মূলত সাদা কাপড়ের জমির চারপাশে মেরুন বা অন্যান্য রংয়ের পাড় দিয়ে ঘেরা। "চামথ্বি বার" পোশাকটি বিয়ের অনুষ্ঠানের মতো গুরুত্বপূর্ণ অনুষ্ঠানে এবং গোরিয়া পূজা এবং হাংরাইয়ের মতো উৎসবের সময় পরা হয়। রিগনাই রিগনাই ত্রিপুরা জনগোষ্ঠী ত্রিপুরী নৃত্য ত্রিপুরী পোশাক "Traditional Attires in Tripura"। সংগ্রহের তারিখ ৬ ফেব্রুয়ারি ২০২২।  "Rignai and Risa"। সংগ্রহের তারিখ ৬ ফেব্রুয়ারি ২০২২।
হরেলা মেলা

হরেলা মেলা এমন একটি মেলা যা প্রতি বছর ১৬ই জুলাই থেকে ২১শে জুলাই পর্যন্ত অনুষ্ঠিত হয় এবং এটি সাধারণত ভীমতালের রামলীলা মাঠে বসে। উত্তরাখণ্ড রাজ্যের ঐতিহাসিক কুমায়ূনের চারিদিকে হরেলা উৎসব উদযাপন করে হরেলা মেলা বসে। হরেলার আক্ষরিক অর্থ হল "সবুজ/হলুদ পাতা"। ঐতিহ্যগতভাবে বছরে দুবার হরেলা হয়, একটি হিন্দু বর্ষপঞ্জির চৈত্র মাসে (গ্রেগরীয় বর্ষপঞ্জির মার্চ/এপ্রিল মাস) এবং অপরটি হিন্দু বর্ষপঞ্জির শ্রাবণ মাসে (গ্রেগরীয় বর্ষপঞ্জির জুলাই/আগস্ট মাস)। ঋতু পরিবর্তনের সাথে সামঞ্জস্য রেখে এটি করা হয়। তবে হরেলা মেলা নিজেই শ্রাবণ উৎসবের অংশ হিসেবে অনুষ্ঠিত হয়, যা ভারতে বর্ষা ঋতুর শুরুর সাথে মিলে যায়। এটি ফসলের সতেজ বৃদ্ধির প্রতীক। স্থানীয় লোককাহিনী অনুসারে, উৎসবটি ভগবান শিব এবং দেবী পার্বতীর বিবাহের স্মৃতির সঙ্গে সম্পর্কিত। হরেলা মেলা ১০০ বছরেরও বেশি সময় ধরে চলছে। এই মেলা সম্ভবত ফসল কাটার মরসুমে কৃষি বাজারের সম্প্রসারণ হিসাবে বিকশিত হয়েছিল। ভারতের স্বাধীনতার পূর্বে, ব্যবসায়ীরা সমতলের বেরেলি, রামপুর প্রভৃতি দূরবর্তী স্থান থেকে ফসল নিয়ে যেতেন কুমায়ূনের পাহাড়ে বিক্রি করার জন্য। কুমায়ূন পাহাড়ের লোকেরা এই পণ্যগুলি কেনার জন্য জড়ো হতেন এবং সময়ের সাথে সাথে এটি হরেলা মেলায় পরিণত হয়ে গেছে। মেলাটি আগে শহরের কেন্দ্রস্থলে লীলাবতী পন্ত কলেজের কাছে অনুষ্ঠিত হত কিন্তু স্থান সংকুলানের অসুবিধা হওয়ায় সেটি ১৯৮০ সালে রামলীলা মাঠের বর্তমান অবস্থানে স্থানান্তরিত হয়। ২০১৩ সালের আগে মেলাটি হরেলা খেল সাংস্কৃতিক মঞ্চ দ্বারা আয়োজিত ২ দিনের অনুষ্ঠান ছিল। কিন্তু এর ক্রমবর্ধমান জনপ্রিয়তার কারণে টাউন মিউনিসিপ্যাল ​​কর্পোরেশন এটি অধিগ্রহণ করে নেয় এবং মেলাটি ৫ দিনের অনুষ্ঠানে সম্প্রসারিত হয়। পরিবেশ রক্ষার উদ্দেশ্যে উৎসবের সময় স্থানীয় সকল মানুষও আনন্দে একত্রিত হয়, যেহেতু উৎসবের নামটিতেই আছে ‘হরেলা’ বা ‘সবুজ’ শব্দটি। এটি আমাদের পরিবেশে উপস্থিত সুন্দর সবুজকে বোঝায়। ঐতিহ্যগতভাবে মেলাটির রাজনৈতিক দিকও রয়েছে। বিভিন্ন স্থানীয় রাজনৈতিক সংস্থা দলীয় সচেতনতা বৃদ্ধির জন্য তাদের দোকান দেয়, পাশাপাশি নতুন দলীয় সদস্য সংগ্রহ করে। ভারতের স্বাধীনতার আগে, এই মেলা ছিল বিভিন্ন স্বাধীনতা কর্মীদের জন্য একটি বৈঠকের অবস্থান। নারায়ণ দত্ত তিওয়ারির মতো রাজনীতিবিদরা এই মেলায় আয়োজিত রাজনৈতিক কর্মসূচিতে যোগ দিয়ে তাঁদের কর্মজীবন শুরু করেছিলেন। "Harela and Bhitauli: Folk Festival of Kumaon Region, Uttarakhand"।  "Harela Mela held on 16th - 21st July, 2018 (Not Confirmed) obeserved as an important day, its details and importance"।  "Harela Mela (16th Of July)"। সংগ্রহের তারিখ ৬ ফেব্রুয়ারি ২০২২।